ทานยาคุมยาสมินแผงที่2แล้วค่ะเหลืออีก5เม็ด วันที่27/6/62 มีเลือดออกกระปริดกะปรอย ค่ะ วันที่28/6/62ก็มีเลือดออกกะปริดกะปรอยอีกอยากทราบว่าเกิดจากผลข้างเคียงของยาคุมไหมคะ ในแผงแรกกินไม่ตรงเวลาบ่อยค่ะ และ วันที่5มิถุนากินยาคุมฉุกเฉินของmadonnaไปด้วยกันอีกชั้นเพราะหลั่งในค่ะวันที่9ประจำเดือนมาถึงวันที่15 อยากทราบว่าในวันที่27กับ28ที่มีเลือดออกคือประจำเดือนหรือผลข้างเคียงคะ
สวัสดีค่ะ การมีเลือดออกทางช่องคลอด อาจแบ่งได้เป็น1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นในกรณีนี้อาจเกิดจากผลข้างเคียงของยาคุมได้ ถ้าเป็นเลือดออกแค่กระปริดกระปรอย หากกำลังรับประทานยาคุมอยู่ และรับประทานอย่างต่อเนื่องทุกวัน ไม่มีความจำเป็นต้องใช้ยาคุมฉุกเฉินเพิ่มเข้าไปอีก เนื่องจากอาจทำให้มีเลือดออกผิดปกติทางช่องคลอดหรือประจำเดือนมาคลาดเคลื่อนเพิ่มได้แนะนำซื้อชุดตรวจการตั้งครรภ์มาตรวจเองเบื้องต้นได้ ให้ผลบวกได้ตั้งแต่ 10-14 วันหลังมีการปฏิสนธิ หากไม่มีการตั้งครรภ์ แนะนำให้รับประทานยาคุมแบบแผงรายเดือนต่อไปอย่างสม่ำเสมอ และควรรับประทานในเวลาใกล้เคียงกันทุกวัน ไม่ควรห่างกันเกิน 3 ชั่วโมง